O‘ZBEKISTON RESPUBLIKASIDA UY-JOY QURILIShINI RAG‘BATLANTIRISh YuZASIDAN QO‘ShIMChA ShART-ShAROITLAR YaRATISh TO‘G‘RISIDA

“O‘zuyjoyjamg‘armabank” buyurtmalari bo‘yicha uy-joy qurish mexanizmini yanada takomillashtirish, uy-joy qurilishida qatnashuvchi korxonalar va tashkilotlar o‘rtasidagi o‘zaro hisob-kitoblarni yaxshilash hamda ularning foydalanishga topshirilishini jadallashtirish, shuningdek uy-joy sotib olishga kreditlar berish uchun “O‘zuyjoyjamg‘armabank”ning resurs bazasini mustahkamlash maqsadida Vazirlar Mahkamasi qaror qiladi:
 1. “Toshkentuyjoyinvestqurilish” korporatsiyasi korxonalari va tashkilotlarining 1998-yil 1-yanvardagi holatiga ko‘ra budjetga muddatida to‘lanmagan 937 mln so‘m miqdoridagi to‘lovlari hisobdan chiqarilsin.
 3. Pudrat qurilish tashkilotlariga pudrat tashkilotlar schyotiga nisbatan qo‘yilgan talablardan qat’i nazar, bajarilgan ishlar va ko‘rsatilgan xizmatlar uchun avans to‘lovlari va hisob-kitoblar ko‘rinishida “O‘zuyjoyjamg‘armabank”dan tushuvchi mablag‘lardan (budjet bilan o‘zaro hisob-kitoblardan tashqari), istisno tariqasida, “O‘zuyjoyjamg‘armabank” buyurtmalari bo‘yicha uy-joy qurilishi bilan bog‘liq maqsadlarda foydalanishga ruxsat berilsin.
 4. “O‘zuyjoyjamg‘armabank” bilan tuzilgan shartnomalar bo‘yicha pudrat tashkilotlar tomonidan uy-joy qurilishiga foydalaniladigan moddiy resurslar 1998-yil 1-yanvardan boshlab, istisno tariqasida, qo‘shilgan qiymat solig‘idan ozod qilinsin.
 O‘zbekiston Respublikasi Moliya vazirligi va Davlat soliq qo‘mitasi ko‘rsatib o‘tilgan imtiyozni qo‘llash tartibini ikki hafta muddatda ishlab chiqsin va tasdiqlasin.
 7. O‘zbekiston Respublikasi Adliya vazirligi, Moliya vazirligi, Markaziy banki, Davlat soliq qo‘mitasi, boshqa vazirliklar va idoralar amaldagi normativ hujjatlarni bir oy muddatda mazkur qarorga muvofiqlashtirsinlar.
 8. Mazkur qarorning bajarilishini nazorat qilish Bosh vazirning o‘rinbosari B. S. Hamidov va Markaziy bank raisi F. M. Mullajonov zimmasiga yuklansin.